དེའི་ཕྱིར་ན།སྒོ་མོ་ཚེ་རིང་བཀྲ་ཤིས་ཀྱི་སྒྲུང་ཐུང་འདིའི་དམིགས་ཡུལ་ནི་ཧ་ཅང་གསལ་ཏེ།ཕུགས་བསམ་ཡོད་པའི་མི་རྣམས་ལ་སྐུལ་ལྕག་གམ་ཉམས་མྱོང་གིས་དྲངས་བའི་ལྕག་ཚན་ཞིག་རེད་ལ།ཕུགས་བསམ་ཡོད་མཁན་ཚོར་འཕྱ་སྨོད་ཀྱི་མིག་ཟུང་འཆིང་མཁན་དག་ལ་སྙིང་འཁོན་གྱི་ཟུར་ཟ་ཞིག་རེད།དོན་ངོ་མས།རྩོམ་པ་པོ་ནི་སྒྲུང་ནང་གི་ང་དེ་ཡིན་སྲིད་ལ།ཡང་མིན་ན་ངའི་གྲོགས་པོ་ཡིན་སྲིད།ཡང་མིན་ན་ང་ལ་གདོང་སེམས་བསྐྱེད་མཁན་ཞིག་ཡིན།མཐར་བཤད་ན།རྩོམ་པ་པོ་ནི་སྒྲུང་ནང་གི་ང་དང་སྙན་ངག་ལ་འཕྱ་སྨོད་བྱེད་མཁན་གྱི་མགོ་ཁྲིད་དེའི་རིགས་ལ་རྒོལ་བ་གཏོང་མཁན་ཞིག་རེད་ལ།རྩོམ་པ་པོ་ནི་སྒྲུང་ནང་གི་ངས་ཉིན་རྟག་པར་སེམས་ལ་བསམ་པའི་རྒྱུ་འབྱོར་གྱི་འཁོས་ཀ་གནང་བའི་རྨི་ལམ་གྱི་ང་གཞན་པ་དེ་ཡིན་ཡང་སྲིད།གང་ལྟར།རྩོམ་པ་པོ་ནི།ང་ལ་དགའ་མཁན་ཞིག་ཡིན་ལ།ང་ལ་དགག་མཁན་ཞིག་ཀྱང་ཡིན།ཡང་མིན་ན།རྩོམ་པ་པོ་ནི་གཞན་ལ་གནག་མཁན་དེ་ཡིན་ལ།གཞན་ལ་ཡིད་སྨོད་འཆིང་མཁན་ཡང་ཡིན་ངེས།